TABULAE PHYSIOGNOMICAE EXPLICATAE. XL 
nulata, diffusa, gracilis) et Confervae, quarum no- 
mino Ojarascam Brasilianorum, Lyngbyam versatilem 
Kunzii, quam Porrricıus narrat vitare Brasilianos sese 
lavantes, quia timent, ne fila ejus tenuia, ubi corpori 
adhaesere, ut effluant crines, efficiant. Dumtaxat iis 
locis, ubi amnis in sinus vadosos diffunditur, qui ita 
sunt collocati atque muniti, ut non quoque fluctu alte 
obruantur arena volatili aut etiam prorsus possint ab- 
ripi, domicilium ponit vegetatio paucarum, quae verae 
sunt aquaticae, plantarum. Ex his allego 0 
Hoffmannseggii , Toninam | fluviatilem و‎ Cabombam 
aquaticam, Nymphaeam Amazonum et quae cognata 
est Euryalen amazonicam Poeppigii, Mururú Brasi- 
lianorum, foliis orgyiam Jatis, Pontederas varias, Vil- 
larsiam Humboldtianam, Pistiam Stratioten, quae 
per omnes aquas tropicas frequentissima, ut discus 
foliorum viridium, libere circumnatat et denique Azol- 
lam microphyllam, parvam illam et mirificae structu- 
rae, quam tanto opere in libro de plantis cryptogamis 
Brasiliae tab. 74 et 75 adumbravi. 
Praeter hasce proprias aquarum plantas, quarum 
majorem partem non solum hujus amnis esse imperii, 
sed longe per tropicas terras divulgatam neminem fugiet 
harum rerum peritum, mihi illae sunt plantae recensen- 
dae, quae in locis fluvii subjacentibus, in insulis quae 
in illo insunt, sabulosis atque in syrtibus, quae ripas 
ejus obtinent, solent enasci. Huc referendae sunt po- 
tissimum Salia Humboldtiana, Alchornea castaneae- 
folia ( Hermesia Kunth.), quae arbores ambae, humili 
facie et frequentibus ramis fastigiatis, locum ibi obti- 
nent nostrarum Salicum fruticosarum, foliis angustis 
donatarum. Quum alii Brasiliani eam nominent pro- 
miscue Oiranam, alii nuncupant Salicem Salgueiro do 
Rio et Alchorneam Oiranam; quae arbusculae ita sunt 
compositae, ut sine ullo quarum detrimento per partem 
anni in multa aqua esse possint, quin adeo plane illa 
demersae. Enascuntur consociatae in ipso fluminis fun- 
do, i. e. in insulis sabulosis syrtibusque, quas tempore 
aestus saepe ad viginti pedes superstagnant undae. Si- 
mul sunt late disseminatae; Salir enim Humboldtiana 
in universo Amazonum fluvii imperio cernitur usque in 
intimas Peruviae regiones versus occidentem, atque pari 
modo Alchornea deprehenditur apud Orinocum et S. 
Francisci fluvios. Harum arborum lignum est molle et 
valde propensum radicibus agendis succedaneis, unde 
in illis calidis humidisque regionibus bene possit adhi- 
beri ad varias moles easque vivas in flumine substruendas. 
Tertia arbor, quae hic et maxime in insulis minus 
inundationi expositis apparet, est Ambaúva, Cecropia 
palmata. Haec mirifica arbor jam antea (Tab. VI. p. XVI.) 
est commemorata, ubi illam dixi longe esse pervulga- 
tam per Brasiliam (sed etiam in plurimis reliquae Ame- 
ricae invenitur regionibus tropicis) neque altius  supe- 
rare Oceani aequor. Nusquamvero vidi frequentiorem 
pullulantem quam in aliquot insulis arenosis, quas cir- 
cumveniunt finvius Amazonnm ejusque confluentes; hic 
efficit non nunquam totas silvulas, quae propter caudi- 
cis corticem album betulaceumque pariter atque foliorum 
XXXIX 
XI. INSULAE SABULOSAE IN FLUVIO AMAZONUM, 
PROVINCIAE PARAENSIS. 
Quum de amni Amazonum alio loco (Reise in Bra- 
silien Vol. HL p. 1341 — 1375) dicerem explicatius, 
ejus historiam naturalem ita maxime pertractavi, ut illius 
regnum cum ingenti compararem alveo, cujus ima pars 
ipse censendus esset amnis et quae eum circumdant 
vallis partes infimae. Ab hac totius regni parte infima 
si ad fines illius convertimus oculos, modo celerius no- 
bis, modo lentius est adscendendum, dum ad aquarum 
divortia perveniamus, quibus hujus fluminis regnum dis- 
secatur a finitimis. Jam vero, qui plantarum geogra- 
phiam ita tractat, ut respiciat diversarum stationem et 
habitationem et quo modo pro varia soli coelique ra- 
tione disseminatae sint atque distributae, illi in hoc 
ipso studio patefiet, in longe extenso maximi terrarum 
amnis imperio vegetationem pariter per diversas zonas 
gradatim assurgere, atque fieri solet in alti montis late- 
ribus, praeterquam quod, quum in montis dorso non ita 
latae sint istae zonae, hic in immensum patentes totas 
terras comprehendunt. Jam vero, quae vegetatio in 
ima fluvialis regni parte invenitur, ea respondet illi 
zonae plantarum, quae radices montis occupat. Nam- 
que uti in cujusque montis imperio quaedam plantae non 
altius escendunt, sed potius in profunda valle rema- 
nent, ita etiam plantae se habent alvei imi, idque vel 
certius quam illic accidit, quum aliae aut verae sint 
plantae in aqua viventes, aliae non possint carere are- 
na fluviali: quod utrumque vitae principium nunquam 
invenitur nisi in ipso fluvio aut in infimis ejus regioni- 
bus, quas insulae sabulosae occupant. Hac igitur ra- 
tione hanc quoque vegetationis zonam in Amazonum 
fluvii imperio profundissimam ejusque habitum imagine 
repraesentari videbatur esse necessarium, uti in Tab. I. 
jam illam depinximus vegetationem, quae in ripa amnis 
et ad ripam ejus invenitur atque jam paulo altior alte- 
ram quasi zonam occupat. 
Ex his vero, quae adhuc commemoravimus satis 
elucebit, hane vegetationem quam in infima amnis parte 
deprehendimus neque specierum numero, neque singu- 
larum magnitudine posse congruere cum editioribus plan- 
tarum zonis. Verae plantae aquaticae in amni Amazo- 
num Sunt paucae tantum modo, quod alvei ea est pro- 
funditas, ut vix aliqua e fundo ad aequor usque pos- 
sit escendere atque se in luce explicare. Simulque ab- 
sunt saxa viva rupiumque scamna, in quibus complures 
plantae aquaticae solent sese tenere. Unde factum est, 
ut ne unam quidem speciem e memorabili Podostemea- 
rum ordine naturali invenerim, quarum praecipue Bon- 
GARDUS (Mémoires de l'Académie de S. Petersb. HI.) 
complures descripsit ex aliis Brasiliae fluviis ۰ 
Unicum fere insidendi locum in tantae profunditatis 
fluvio plantis aquaticis praebent magni illi arborum cau- 
dices, qui passim e ripa imminent flumini aut in eo 
innatant. Sunt autem illae fere Musci (Hypnum 
acuminulatum , microcarpon , Schlottheinia torquata, 
Hookeria pallida), aut Musci hepatici, quales Jun- 
germannia Trichomanis, squamata, contigua, gra- 
